Sommer-OL 2020

Sommer-OL i 2020, officielt De XXXII olympiske lege, var en international sportsbegivenhed der oprindelig var planlagt til afvikling fra den 23. juli – 8. august 2020 i Tokyo, Japan, men grundet COVID-19 pandemien blev udskudt til afholdelse i juli og august 2021. Den 30. marts 2020 meddelte IOC, at datoerne for afholdelsen af OL 2020 var blevet fastlagt til 23. juli 2021 – 8. august 2021 og at legene ville beholde navnet "Tokyo 2020". Tokyo blev annonceret som værtsby ved den 125. IOC-session i Buenos Aires i Argentina den 7. september 2013.

Tokyo var også vært ved Sommer-OL 1964.

Kandidater 

Tokyo, Istanbul, og Madrid var de tre kandidatbyer. De søgende byer Baku (Aserbajdsjan) og Doha (Qatar), blev ikke forfremmet til kandidatstatus. Et bud fra Rom blev trukket tilbage.

IOC stemte for at vælge værtsby til sommer-OL 2020 den 7. september 2013 på den 125. IOC session på Buenos Aires Hilton i Buenos Aires, Argentina. En udtømmende afstemningssystem blev anvendt. Ingen by vandt med over 50% af stemmerne i første runde, og Madrid og Istanbul blev bundet til andenpladsen. En afstemning mellem disse to byer blev afholdt for at afgøre, hvilken by der skulle elimineres. I den endelige afstemning mellem Tokyo og Istanbul, blev Tokyo valgt med 60 stemmer mod 36.

København havde overvejet at søge om at få Sommer-OL til byen i 2020, men ved overborgmesterskiftet i forbindelse med kommunalvalget 2009, hvor Ritt Bjerregaard blev afløst af Frank Jensen, blev planerne opgivet. Frank Jensen meldte efter sin tiltræden klart ud, at København ikke i hans tid som overborgmester vil søge om værtsskabet.

Forberedelser og økonomi 
21. december 2016 fremlagde Tokyo 2020 Organisationskomité for første gang deres officielle sammenhængende budget, der bestod af udgifterne til afholdelsen af både de olympiske lege og de paralympiske lege i 2020 samt udgifterne til de infrastrukturmæssige projekter. Det samlede budget er på mellem 1.605.000.000.000 og 1.798.000.000.000 yen (svarende til mellem DKK. 97.765.365.000 og 109.521.574.000). Heraf er der afsat 500.000.000.000 (DKK. 30.456.500.000) til driften af de to begivenheder. Disse udgifter dækkes af et tilskud fra den Internationale Olympiske Komite (IOC), sponsorater samt billetindtægter. De øvrige udgifter på over 1.000.000.000.000 yen er udgifter i relation til begivenhederne, hvoraf langt de fleste udgifter er anlægsudgifter til sportsfaciliteterne og transport.

Arenaer 
Den officielle hjemmeside har nummereret 42 arenaer, der er udpeget som afviklingssteder for de olympiske begivenheder. Disse afviklingssteder er grupperet i tre geografiske områder, der er betegnet Heritage zone, Tokyo Bay zone og Arenaer længere væk end 8 km fra den olympiske by.

Heritage zonen 
Elleve afviklingssteder vil blive placeret inde i det centrale forretningsområde i Tokyo, nordvest for den olympiske by. Flere af disse arenaer blev også brugt til Sommer-OL 1964.
1. New National Stadium – Åbnings- og afslutningsceremonierne, Atletik, Fodbold (finalen); 60.000
2. Tokyo Metropolitan Gymnasium – Bordtennis; 10.000
3. Yoyogi National Gymnasium – Håndbold; 12.000
4. Nippon Budokan – Judo, Karate; 12.000
5. Imperial Palace Garden – Kapgang
6. Tokyo International Forum – Vægtløftning; 5.000
7. Kokugikan Arena – Boksning; 10.000
8. Equestrian Park – Hestesport
9. Musashino Forest Sport Plaza – Moderne femkamp (fægtning), Badminton; 6,000 
10. Tokyo Stadium - Fodbold, Syvmandsrugby, Moderne femkamp; 49.970
11. Musashinonomori Park – Cykling – Linjeløb (start)

Tokyo Bay zonen 
Seksten afviklingssteder vil blive placeret i Tokyo Bay zonen, hvor de fleste arenaer vil ligge sydøst for, men i tæt tilknytning til den olympiske by. 
12. Ariake Arena – Volleyball; 12.000
13. Olympic Gymnastic Centre – Gymnastik; 12.000
14. Olympic BMX Course – Cykling (BMX), Skateboard; 6.000
15. Ariake Tennis Park – Tennis; 20.000 (10.000 centre court; 5.000 court 1; 3.000 court; 8x250 kampbaner) 
16. Odaiba Marine Park – Triatlon,Maratonsvømning; 5.000
17. Shiokaze Park – Beach Volleyball; 12.000
18. Aomi Urban Sports Venue – Basketball 3x3, Sportsklatring; 5.000
19. Seaside Park Hockey Stadium – Hockey; 10.000
20. Sea Forest Cross-Country Course – Hestesport (Military) ; 20.000
21. Sea Forest Waterway – Roning, Kano og kajak (sprint); 20.000
22. Kasai Rinkai Park – Kano og kajak (slalom); 8.000
23. Dream Island Archery Field – Bueskydning; 6.000
24. Tokyo Olympic Aquatics Centre – Svømmesport; 18.000
25. Tokyo Tatsumi International Swimming Center – Svømmesport (Vandpolo)
26. Makuhari Messe Hall A – Taekwondo, Brydning; 8.000 
27. Makuhari Messe Hall B – Fægtning; 8.000

Arenaer længere væk end 8 km fra den olympiske by 
Femten afviklingssteder vil blive placeret længere væk end 8 km fra den olympiske by. Disse afviklingssteder ligger i varierede afstande og retninger Tokyo centrum. 
28. Tsurigasaki Beach Surfing Venue – Surfing
29. Saitama Super Arena – Basketball; 22.000
30. Asaka Shooting Range – Skydning 
31. Kasumigaseki Country Club - Golf 
32. Enoshima Yacht Harbour – Sejlsport; 10.000 
33. Izu Velodrome – Cykling (banecykling); 5,000
34. Izu Mountain Bike Course – Cykling (mountain bike)
35. Fuji International Speedway – Landevejscykling, afslutning linjeløb og enkeltstart; 110.000
36. Fukushima Azuma Baseball Stadium, Fukushima – Baseball, Softball ; 30,000
37. Yokohama Stadium, Yokohama – Baseball, Softball; 30,000
38. Sapporo Dome, Sapporo – Fodbold; 41,000
39. Miyagi Stadium, Sendai – Fodbold; 48,000
40. Ibaraki Kashima Stadium, Ibaraki – Fodbold; 42,000
41. Saitama Stadium, Saitama – Fodbold; 62,000
42. International Stadium Yokohama, Yokohama – Fodbold; 70,000

Deltagende nationer 
Nedenfor er listet de nationer, der har kvalificeret sig til deltagelse ved Sommer-OL 2020 til dato. Listen er opdateret pr. 8. juli 2021.

Discipliner 
I nedenstående tabel er oplistet alle de forskellige sportsgrene samt underopdelingen i discipliner.

Kalender

Medaljeoversigt

Se også 
 Sommer-PL 2020

Noter

Referencer

Eksterne henvisninger 
Rambøll rapport om København som OL-by (2006) 

 
2020